  Виталий Пронин Судлэн решениез вань ке, адями ваньбурзэ вузаны но, кузьманы уг быгаты. Тае судъя приставъёс чакласа уло. Ижкарысь Октябрь ёросысь судъя приставъёсын кивалтӥсьлэн воштӥсез та вылын чотын коньдон поттыны малпам. Ижысь воргоронлэсь со 40 сюрс манет портэ вылэм. Со понна, пе, мон тыныд документ лэсьто но, ваньбуреныд мылыд потэмъя кузёяськыны быгатод. 20 сюрс манет басьтыкуз, со взятаклэн нырысетӥ люкетэз вал, приставез ӝегатӥзы. Судъя приставъёслэн элькун управленизы ивортэмъя, ёзэтэн кивалтӥсез ужысьтыз мозмытӥзы. Эдуард Степанов  